**ภารกิจ อำนาจหน้าที่ขององค์กรปกครองส่วนท้องถิ่น**
 เทศบาล เป็นหน่วยงานปกครองส่วนท้องถิ่นที่จัดตั้งขึ้นตามพระราชบัญญัติเทศบาล พ.ศ.2496 (แก้ไขเพิ่มเติม ฉบับที่ 13 พ.ศ. 2552) มีสถานะเป็นนิติบุคคลและหน่วยราชการส่วนท้องถิ่นดำเนินโดยนำหลักการปกครองตนเองภายใต้การกำกับดูแลของกรมส่งเสริมการปกครองท้องถิ่นกระทรวงมหาดไทย มีอำนาจหน้าที่บริการประชาชนด้านการพัฒนาในด้านเศรษฐกิจ สังคม และวัฒนธรรมตามที่กฎหมายกำหนด

 การพัฒนาท้องถิ่นของเทศบาลตำบลสงเปลือยนั้น เป็นการสร้างความเข้มแข็งของชุมชนในการร่วมคิดร่วมแก้ไขปัญหาร่วมสร้างร่วมจัดทำส่งเสริมความเข้มแข็งของชุมชน ในเขตพื้นที่ของเทศบาลตำบลกุดสิมคุ้มใหม่ ให้มีส่วนร่วมในการพัฒนาท้องถิ่นในทุกด้าน การพัฒนาเทศบาลตำบลกุดสิมคุ้มใหม่จะสมบูรณ์ได้ จำเป็นต้องอาศัยความร่วมมือของชุมชน ในพื้นที่เกิดความตระหนักร่วมกันแก้ไขปัญหาและความเข้าใจในแนวทางแก้ไขปัญหากันอย่างจริงจัง เทศบาลตำบลกุดสิมคุ้มใหม่ ยังได้เน้นให้คนเป็นศูนย์กลางของการพัฒนาในทุกกลุ่มทุกวัยของประชากร

 นอกจากนั้นยังได้เน้นการส่งเสริมและสนับสนุนการศึกษาเด็กก่อนวัยเรียน และพัฒนาเยาวชนให้พร้อมที่จะเป็นบุคลากรที่มีคุณภาพ ส่วนด้านการพัฒนาอาชีพนั้น ได้เน้นพัฒนาเศรษฐกิจชุมชนแบบพึ่งพาตนเอง และยังจัดตั้งเศรษฐกิจแบบพอเพียงโดยส่วนรวม
 การวิเคราะห์ภารกิจ อำนาจหน้าที่ของเทศบาลตำบล ตามพระราชบัญญัติเทศบาล พ.ศ.๒496 แก้ไขเพิ่มเติมถึงฉบับที่ 1๓ พ.ศ. ๒๕๕2) และตามพระราชบัญญัติกำหนดแผนและขั้นตอนการกระจายอำนาจให้องค์กรปกครองส่วนท้องถิ่น พ.ศ. 2542 (แก้ไขเพิ่มเติมฉบับที่ 2 พ.ศ. 2549) และกฎหมายอื่นที่เกี่ยวข้อง ใช้หลัก SWOT เข้ามาช่วย ทั้งนี้เพื่อให้ทราบว่าเทศบาลตำบล มีอำนาจหน้าที่ที่จะเข้าไปดำเนินการแก้ไขปัญหาในเขตพื้นที่ให้ตรงกับความต้องการของประชาชนได้อย่างไร โดยวิเคราะห์จุดแข็ง จุดอ่อน โอกาส ภัยคุกคาม ในการดำเนินการตามภารกิจตามหลัก SWOT ดังนี้

**จุดแข็ง**

1. คณะผู้บริหารมีวิสัยทัศน์
2. มีการคมนาคม ต่อต่อสื่อสาร สะดวกรวดเร็ว
3. ได้รัยการสนับสนุนจากผู้นำชุมชน และการมีส่วนร่วมของประชาชน
4. มีสถานศึกษาและสถานีอนามัยในพื้นที่อย่างเพียงพอ
5. มีบุคลากรในหน่วยงานเพียงพอต่อการให้บริการประชาชน และภารกิจถ่ายโอนต่างๆ
6. มีงบประมาณในการบริหารจัดการและพัฒนาท้องถิ่น

**จุดอ่อน**

1. ปัญหาทางด้านทรัพยากรธรรมชาติและสิ่งแวดล้อมเริ่มมากขึ้นเนื่องจากมีประชากรเพิ่มขึ้นเป็นชุมชนหนาแน่นมาขึ้น จึงทำให้เกิดปัญหาต่างๆตามมาด้วย

 2. การเผยแพร่ข้อมูลข่าวสารยังไม่ครอบคลุมทั้งตำบล

 3. การบริการด้านสาธารณประโยชน์ไม่เพียงพอ

 4. ยังมีปัญหาเรื่องขยะมูลฝอย

 5. การรวมกลุ่มของอาชีพมีเฉพาะโครงสร้างแต่ไม่มีระบบการบริหารจัดการที่ดี การรวมกลุ่มยังไม่เข้มแข็ง

 6. บุคลากรในหน่วยงานบางส่วนยังไม่มีความชำนาญในงานที่ปฏิบัติต้องได้รับการพัฒนา

โอกาส

1. ประชาชนมีความตื่นตัวทางการเมือง
2. ได้รับความร่วมมือจากประชาชน และหน่วยงานที่เกี่ยวข้องต่างๆ
3. รัฐบาลกระจายอำนาจให้ท้องถิ่นมากขึ้น และส่งเสริมการมีส่วนร่วมของประชาชน
4. ได้รับจัดสรรงบประมาณจากรัฐบาลเพื่อส่งเสริมคุณภาพชีวิตของประชาชน เช่น เบี้ยผู้สูงอายุ ผู้พิการ

อุปสรรค

1. กฎระเบียบมีการเปลี่ยนแปลงอยู่บ่อยๆ ทำให้เกิดปัญหาต่อการปฏิบัติงาน
2. การกระจายอำนาจหน้าที่ของรัฐบาลขาดความชัดเจน ทำให้บุคลากรในหน่วยงานขาดการประ

สานงานในหน่วยงาน

 การดำเนินการตามภารกิจตามผลของการวิเคราะห์ SWOT เทศบาลตำบลกุดสิมคุ้มใหม่กำหนดวิธี

การดำเนินการตามภารกิจสอดคล้องกับแผนพัฒนาเศรษฐกิจและสังคมแห่งชาติ แผนพัฒนาจังหวัด แผนพัฒนาอำเภอ แผนพัฒนาตำบล นโยบายของรัฐบาล และนโยบายของผู้บริหารท้องถิ่น ทั้งนี้สามารถวิเคราะห์ภารกิจให้ตรงกับสภาพปัญหา โดยสามารถกำหนดแบ่งภารกิจได้เป็น 7 ด้าน ซึ่งภารกิจดังกล่าวถูกกำหนดอยู่ในพระราชบัญญัติเทศบาล พ.ศ. 2496 (แก้ไขเพิ่มเติม ถึงฉบับที่ 13 พ.ศ.2552) และตามพระราชบัญญัติกำหนดแผนและขั้นตอนการกระจายอำนาจให้องค์กรปกครองส่วนท้องถิ่น พ.ศ. 2542 และกฎหมายอื่นที่เกี่ยวข้องดังนี้

 **1 ด้านโครงสร้างพื้นฐาน มีภารกิจที่เกี่ยวข้องดังนี้**

 (๑) การจัดให้มีและบำรุงรักษาทางน้ำและทางบก

 (๒) การจัดให้มีน้ำสะอาด หรือการประปา
 (๓) การจัดให้มีและบำรุงการไฟฟ้าหรือแสงสว่างโดยวิธีอื่น
 (๔) ให้มีและบำรุงรักษาทางระบายน้ำ
 (๕) การสาธารณูปโภคและการก่อสร้างอื่นๆ
 (๖) การสาธารณูปการ
 (๗) การขนส่งและวิศวกรรมจราจร
 **๒ ด้านส่งเสริมคุณภาพชีวิต มีภารกิจที่เกี่ยวข้อง ดังนี้** (๑) การป้องกันโรคและระงับโรคติดต่อ
 (๒) การให้มีและบำรุงสถานที่ประชุม การกีฬาการพักผ่อนหย่อนใจและสวนสาธารณะ
 (๓) การสังคมสงเคราะห์ และการพัฒนาคุณภาพชีวิตเด็ก สตรี คนชรา และผู้ด้อยโอกาส
 (๔) การปรับปรุงแหล่งชุมชนแออัดและการจัดการเกี่ยวกับที่อยู่อาศัย
 (๕) การส่งเสริมประชาธิปไตย ความเสมอภาค และสิทธิเสรีภาพของประชาชน
 (๖) การสาธารณสุข การอนามัยครอบครัวและการรักษาพยาบาล

 **๓ ด้านการจัดระเบียบชุมชน สังคม และการรักษาความสงบเรียบร้อย มีภารกิจที่เกี่ยวข้อง ดังนี้**
 (๑) การป้องกันและบรรเทาสาธารณภัย
 (๒) การคุ้มครองดูแลและรักษาทรัพย์สินอันเป็นสาธารณสมบัติของแผ่นดิน
 (๓) การผังเมือง
 (๔) รักษาความสะอาดของถนน หรือทางเดินและที่สาธารณะ รวมทั้งการกำจัดมูลฝอยและปฏิกูล
 (๕) การรักษาความสะอาดและความเป็นระเบียบเรียบร้อยของบ้านเมือง
 (๖) การควบคุมอาคาร
 (๗) การจัดให้มีและควบคุมสุสานและฌาปนสถาน

 (๘) การควบคุมการเลี้ยงสัตว์

 (9) การจัดให้มีและควบคุมการฆ่าสัตว์

 (10) การรักษาความปลอดภัย ความเป็นระเบียบเรียบร้อย และการอนามัย โรงมหรสพและสาธารณสถานอื่นๆ

 (๑๑) การดูแลรักษาที่สาธารณะ

 (12) การป้องกันและบรรเทาสาธารณภัย

 (13) การรักษาความสงบเรียบร้อย การส่งเสริมและสนับสนุนการป้องกันและรักษาความปลอดภัยในชีวิตและทรัพย์สิน

 **4 ด้านการวางแผน การส่งเสริมการลงทุน พาณิชย์กรรมและการท่องเที่ยว**

 **มีภารกิจที่เกี่ยวข้อง ดังนี้**
 (๑) ส่งเสริมให้มีอุตสาหกรรมในครอบครัว
 (๒) ให้มีและส่งเสริมกลุ่มเกษตรกร และกิจการสหกรณ์
 (๓) บำรุงและส่งเสริมการประกอบอาชีพของราษฎร
 (๔) ให้มีตลาด

 (๕) การท่องเที่ยว

 (๖) กิจการเกี่ยวกับการพาณิช

 (๗) การส่งเสริม การฝึกและประกอบอาชีพ

 (๘) การพาณิชย์กรรมและการส่งเสริมการลงทุน
 ๕. ด้านการบริหารจัดการ การอนุรักษ์ทรัพยากรธรรมชาติและสิ่งแวดล้อม มีภารกิจที่ เกี่ยวข้อง ดังนี้
 (๑) คุ้มครอง ดูแล และบำรุงรักษาทรัพยากรธรรมชาติและสิ่งแวดล้อม
 (๒) รักษาความสะอาดของถนน ทางน้ำ ทางเดิน และที่สาธารณะ รวมทั้งกำจัดมูลฝอยและสิ่งปฏิกูล

 (๓) การจัดการสิ่งแวดล้อมและมลพิษต่างๆ

 (๔) การกำจัดมูลฝอย สิ่งปฏิกูล และน้ำเสีย

 (๕) การจัดการ การบำรุงรักษา และการใช้ประโยชน์จากป่าไม้ ที่ดิน ทรัพยากรธรรมชาติและสิ่งแวดล้อม

 **๖. ด้านการศาสนา ศิลปวัฒนธรรม จารีตประเพณี และภูมิปัญญาท้องถิ่น มีภารกิจที่**

**เกี่ยวข้อง ดังนี้** (๑) บำรุงรักษาศิลปะ จารีตประเพณี ภูมิปัญญาท้องถิ่น และวัฒนธรรมอันดีของ
 ท้องถิ่น
 (๒) ส่งเสริมการศึกษา ศาสนา และวัฒนธรรม

 (๓) การจัดการศึกษา

 (๔) การส่งเสริมการกีฬา จารีตประเพณี และวัฒนธรรมอันดีงามของท้องถิ่น
 **๗. ด้านการบริหารจัดการและการสนับสนุนการปฏิบัติภารกิจของส่วนราชการและองค์กรปกครองส่วนท้องถิ่น มีภารกิจที่เกี่ยวข้อง ดังนี้** (๑) การส่งเสริมประชาธิปไตย ความเสมอภาค และสิทธิเสรีภาพของประชาชน
 (๒) ส่งเสริมการมีส่วนร่วมของราษฎรในการพัฒนาท้องถิ่น
 (๓) สนับสนุนสภาตำบลและองค์กรปกครองส่วนท้องถิ่นอื่นในการพัฒนาท้องถิ่น
 (๔) ปฏิบัติหน้าที่อื่นตามที่ทางราชการมอบหมายโดยจัดสรรงบประมาณ หรือ
 บุคลากรให้ตามความจำเป็นและสมควร
 (๕) การประสานและให้ความร่วมมือในการปฏิบัติหน้าที่ขององค์กรปกครองส่วนท้องถิ่น
 *(๖***)** การสร้างและบำรุงรักษาทางบกและทางน้ำที่เชื่อมต่อระหว่างองค์กรปกครองส่วนท้องถิ่น

 (๗) ภารกิจอื่นใดที่เป็นผลประโยชน์ของประชาชนในท้องถิ่นตามที่คณะกรรมการประกาศกำหนด
 ภารกิจทั้ง 7 ด้านตามที่กฎหมายกำหนดให้อำนาจเทศบาลตำบลสามารถแก้ไขปัญหาของเทศบาลตำบลกุดสิมคุ้มใหม่ได้เป็นอย่างดี มีประสิทธิภาพและประสิทธิผล โดยคำนึงถึงความต้องการของประชาชนในเขตพื้นที่ ประกอบด้วยการดำเนินการของเทศบาลตำบลจะต้องสอดคล้องกับแผนพัฒนาเศรษฐกิจแลสังคมแห่งชาติ แผนพัฒนาจังหวัด แผนพัฒนาอำเภอ แผนพัฒนาตำบลนโยบายของรัฐบาล และนโยบายของผู้บริหารของเทศบาลตำบลกุดสิมคุ้มใหม่เป็นสำคัญ

 **ภารกิจหลัก และภารกิจรองที่เทศบาลตำบลกุดสิมคุ้มใหม่จะดำเนินการ** เทศบาลตำบลกุดสิมคุ้มใหม่ได้พิจารณาจากภารกิจ อำนาจหน้าที่ของเทศบาลตำบลดังกล่าวข้างต้นมาวิเคราะห์แล้ว พิจารณาเห็นว่าภารกิจหลัก และภารกิจรองที่ต้องดำเนินการ

 ภารกิจหลัก

1. **ด้านสังคม**
(๑) ป้องกันแก้ไขปัญหายาเสพติด

(๒) ป้องกันและบรรเทาสาธารณภัย

 (๓) ส่งเสริมสนับสนุนผู้ด้อยโอกาส

 (๔) ส่งเสริมและสนับสนุนเพื่อพัฒนาคุณภาพชีวิตของผู้สูงอายุ
 **2. ด้านเศรษฐกิจ**
 (1) สนับสนุนการฝึกอบรมและประกอบอาชีพของราษฎรตามศาสตร์พระราชา
 (2) ส่งเสริมการทำนาข้าวเกษตรอินทรีย์
 (3) ส่งเสริมการแปรรูปและจำหน่ายผลิตภัณฑ์ในครัวเรือนและกลุ่มอาชีพ
 (4) ส่งเสริมการท่องเที่ยวเชิงอนุรักษ์

 **3. ด้านการศึกษาศาสนาและวัฒนธรรม** (1) ส่งเสริมสนับสนุนวัฒนธรรมประเพณีท้องถิ่ง
 (2) ส่งเสริมสนับสนุนคุณธรรมจริยธรรม เยาวชนตำบลกุดสิมคุ้มใหม่

 **4. ด้านโครงสร้างพื้นฐาน**
 (1) ปรับปรุงถนนภายในตำบล

 (2) ขยายเขตและติดตั้งไฟฟ้าแสงสว่างให้ทั่วถึง
 (3) ก่อสร้างรางระบายน้ำภายในหมู่บ้านและว่างท่อระบายน้ำ

 **5. ด้านทรัพยากรธรรมชาติและสิ่งแวดล้อม** (๑) ปรับปรุงภูมิทัศน์ ปลูกต้นไม้สองข้างทาง และป่าชุมชน
 (2) ส่งเสริมและแก้ไขปัญหาขยะในชุมชน
 (3) การพัฒนาแหล่งท่องเที่ยว และส่งเสริมการท่องเที่ยว
 **ภารกิจรอง**
 **1. ด้านสาธารณสุขและการอนามัย** (๑) ป้องกันและระงับโรคติดต่อ

 (2) ส่งเสริมและให้ความรู้เกี่ยวกับสุขภาพและอนามัย
 (3) ส่งเสริมกิจกรรมการออกกำลังกาย และการมีส่วนร่วมในชุมชน
 **2. ด้านการพัฒนาแหล่งน้ำกินน้ำใช้**
 (๑) ปรับปรุงคุณภาพและระบบน้ำประปาหมู่บ้าน
 **3. ด้านการเมืองการบริการ**
 (1) ส่งเสริมการมีส่วนร่วมของประชาชนตามหลักธรรมาภิบาล

**สภาพปัญหา ความต้องการของประชาชนในพื้นที่** เทศบาลตำบลกุดสิมคุ้มใหม่ มีพื้นที่ ๒๘,๗๖๒ ไร่ หรือ ๔๖.๐๒ ตารางกิโลเมตร ครอบคลุมพื้นที่ ๙ หมู่บ้าน เพื่อให้การวางแผนอัตรากำลัง 3 ปี ของเทศบาลตำบลกุดสิมคุ้มใหม่ มีความเหมาะสมกับภารกิจของเทศบาลตำบลกุดสิมคุ้มใหม่ โดยสามารถดำเนินการตามอำนาจหน้าที่ได้อย่างมีประสิทธิภาพ ดังนั้น จึงมีการวิเคราะห์สภาพปัญหาในเขตพื้นที่ ความจำเป็นพื้นฐานและความต้องการของประชาชนในเขตพื้นที่ของเทศบาลตำบลกุดสิมคุ้มใหม่

 ทิศเหนือ ติดต่อกับ เทศบาลตำบลกุดสิม อำเภอเขาวง

 ทิศใต้ ติดต่อกับ องค์การบริหารส่วนตำบลนาโก อำเภอกุฉินารายณ์

 ทิศตะวันออก ติดต่อกับ เทศบาลตำบลสงเปลือย อำเภอเขาวง

 ทิศตะวันตก ติดต่อกับ เทศบาลตำบลภูแล่นช้าง อำเภอนาคู

 เทศบาลตำบลกุดสิมคุ้มใหม่ มีลักษณะภูมิอากาศแบ่งออกเป็น ๓ ฤดู คือ ฤดูร้อน ฤดูฝน และฤดูหนาว ฤดูร้อน เริ่มตั้งแต่เดือนมีนาคม – เดือนพฤษภาคม โดยอากาศร้อนจัดในเดือนเมษายน ฤดูฝน เริ่มตั้งแต่กลางเดือนพฤษภาคม จนถึงกลางเดือนตุลาคม โดยจะมีฝนตกชุกในเดือนสิงหาคม ถึงเดือนกันยายน ฤดูหนาวเริ่มตั้งแต่กลางเดือนตุลาคม จนถึงเดือนกุมภาพันธ์ สภาพอากาศจะหนาวเย็นโดยทั่วไปและจะหนาวจัดในเดือน

ธันวาคม ถึงเดือนมกราคมเพื่อให้การวางแผนอัตรากำลัง ๓ ปี ของเทศบาลตำบลกุดสิมคุ้มใหม่ มีความเหมาะสมกับภารกิจของเทศบาลตำบลกุดสิมคุ้มใหม่ โดยสามารถดำเนินการตามอำนาจหน้าที่ได้อย่างมีประสิทธิภาพ
 ดังนั้น จึงมีการวิเคราะห์สภาพปัญหาในเขตพื้นที่ ความจำเป็นพื้นฐานและความต้องการของประชาชนในเขตพื้นที่ของเทศบาลตำบลกุดสิมคุ้มใหม่ ดังนี้

1. **ปัญหาด้านโครงสร้างพื้นฐาน**

1.1 ปัญหาการคมนาคม

 - สภาพถนนบางสายในเขตเทศบาล มีสภาพชำรุด เพราะผ่านการใช้งานมาหลายปีและไม่ได้มาตรฐาน บางแห่งแคบ เป็นลูกรัง ซึ่งเป็นอุปสรรคในการคมนาคมสัญจรไปมา

ความต้องการ/แนวทางแก้ไข

 -ก่องสร้างขยายและปรับปรุงถนนให้ได้มาตรฐาน มีสภาพที่ดีเหมาะสม และอำนวยความ

สะดวกแก่ราษฎรที่สัญจรไปมา

* 1. ปัญหาทางระบายน้ำ

 -รางและท่อระบายน้ำมีไม่ถึงและต่อเนื่องกัน บางแห่งท่อระบายน้ำตื้นเขิน ขนาดไม่เหมาะสม ทำให้น้ำไหลไม่สะดวกเกิดน้ำท่วมในช่วงฤดูฝน

 ความต้องการ/แนวทางแก้ไข

 -ออกแบบวางแผนสร้างรางและท่อระบายน้ำเพิ่มเติมให้ครบทุกสาย และให้มีความต่อเนื่อง พร้อมทั้งปรับปรุงให้สามารถใช้การได้อย่างมีประสิทธิภาพ

* 1. ปัญหาไฟฟ้า

 -ปัญหาระบบไฟฟ้าสาธารณะที่ติดตั้งในชุมชน หมู่บ้านยังไม่ทั่วถึงและบางแห่งชำรุดใช้การไม่ได้ ทำให้ประชาชนไม่ได้รับความสะดวกในการสัญจรเวลากลางคืน

 ความต้องการ/แนวทางแก้ไข

 -ขยายไฟฟ้าสาธารณะให้ครอบคลุมทั่วถึงทุกตรอกซอย พร้อมทั้งตรวจสอบแก้ไขจุดที่ชำรุดให้มีสภาพใช้งานได้ดี

 ๑.๔ ปัญหาระบบประปา

 - ปัญหาระบบการประปาในหมู่บ้าน/ชุมชน ระบบการจำหน่าย และขยายเขตท่อซีเมนต์ บริการประปาไม่ทั่วถึง
 ความต้องการ/แนวทางแก้ไข
 - ขยายเขตบริการระบบประปาส่วนภูมิภาคในเขตเทศบาลให้ทั่วถึง
 - ก่อสร้างระบบประปาขนาดใหญ่ของเทศบาลเพื่อใช้ในเขตเทศบาลในหมู่บ้าน/ชุมชนที่ประปาส่วนภูมิภาคเข้าไม่ทั่วถึง

 **๒. ปัญหาด้านเศรษฐกิจ** ๒.๑ ปัญหาการว่างงาน มีรายได้ต่ำ และขาดทักษะและการบริหารจัดการในการประกอบอาชีพ
 - ประชาชนว่างงานหลังฤดูเก็บเกี่ยว ผู้ที่มีอาชีพมีรายได้ต่ำ และกลุ่มอาชีพต่างๆ ขาดความรู้ในการบริหารจัดการกลุ่มและพัฒนาคุณภาพสินค้า และขาดแหล่งเงินทุนในการประกอบกิจกรรม ความต้องการ/แนวทางแก้ไข
 - ส่งเสริมให้ความรู้ฝึกอบรม และฝึกทักษะเพิ่มเติมด้านการประกอบอาชีพ เพื่อลดปัญหาการจ้างงาน และการมีรายได้ต่ำ ตลอดจนจัดหาตลาดในชุมชน และเครือข่ายนอกชุมชนเพื่อการจำหน่ายผลผลิต/ผลิตภัณฑ์
  **๒.๒ ปัญหาการท่องเที่ยว** - ปัญหาแหล่งท่องเที่ยวขาดการดูแลรักษา และส่งเสริมพัฒนาให้เป็นแหล่ง

ท่องเที่ยวท้องถิ่น สร้างรายได้ให้แก่ชาวบ้าน และขาดการประชาสัมพันธ์แหล่งท่องเที่ยวที่น่าสนใจให้เป็นที่ยอมรับของนักท่องเที่ยว
 **ความต้องการ/แนวทางแก้ไข** - สนับสนุนให้ชุมชนมีส่วนร่วมในการจัดการท่องเที่ยวในท้องถิ่น
 - ปลูกจิตสำนึกแก่หมู่บ้าน/ชุมชน และนักท่องเที่ยวช่วยกันดูแลแหล่งท่องเที่ยว
 - ส่งเสริมการประชาสัมพันธ์แหล่งท่องเที่ยวท้องถิ่นให้ทั้งชาวไทยและชาวต่างประเทศได้รู้จักอย่างแพร่หลาย

 **๓. ปัญหาด้านสังคมและชุมชน**
 ๓.๑ ปัญหาความปลอดภัยในชีวิตและทรัพย์สินของราษฎร ชาวบ้านขาดความรู้ ทางด้านกฎหมาย การรักษาความสงบเรียบร้อยของประชาชนดูแลไม่ทั่วถึง
 ๓.๒ ปัญหาการแพร่ระบาดของยาเสพติด เยาวชนขาดการดูแลเอาใจใส่จากครอบครัว
 ๓.๓ ปัญหาเด็กและเยาวชนตั้งครรภ์ก่อนวัยอันควร ไม่มีความพร้อมในการเลี้ยงดูลูก
 ๓.๔ ปัญหาการสงเคราะห์ราษฎรผู้ด้อยโอกาส คนชรา เด็ก ผู้พิการ ผู้ยากไร้ ขาดกาได้รับความช่วยเหลือไม่ทั่วถึง เป็นธรรม ผู้สูงอายุได้รับเบี้ยยังชีพไม่เพียงพอ
 ๓.๕ ปัญหาการแพร่ระบาดของโรคเอดส์ภายในหมู่บ้าน การขาดจิตสำนึกของผู้ติดเชื้อ, ชุมชนขาดการมีส่วนร่วมในการวางแผนการป้องกันการช่วยเหลือผู้ที่ได้รับผลกระทบของโรคเอดส์

 ๓.๖ ปัญหาด้านคุณภาพชีวิต ประชาชนบางส่วนยังมีสุขภาพอนามัยไม่ดีพอ เนื่องจากปัญหาความยากจน
 ๓.๗ ขาดแคลนทุนการศึกษา วัสดุ อุปกรณ์ สื่อการเรียนการสอน เช่น คอมพิวเตอร์ เครื่องรับจานดาวเทียมห้องสมุด ห้องวิทยาศาสตร์ ห้องโสต เป็นต้น
 ๓.๘ ไม่มีผู้สืบทอด สืบค้น ในการอนุรักษ์ ฟื้นฟู ด้านวัฒนธรรม ประเพณีและภูมิปัญญาท้องถิ่น
 ๓.๙ ปัญหาการขาดการดูแลป้องกันควบคุมโรคติดต่อจากสัตว์พาหนะ ยังมีการแพร่ระบาดโรคติดต่อที่เกิดจากยุง, การป้องกันโรคพิษสุนัขบ้า ขาดการป้องกันและกำจัดโรคที่เกิดจากสัตว์
 ๓.๑๐ ปัญหาเกี่ยวกับการส่งเสริมสนับสนุนการศึกษาของเด็ก เยาวชน ผู้ด้อยโอกาส ทั้งในระบบโรงเรียนและนอกระบบโรงเรียน เกิดจากขาดการวางแผนจัดการศึกษาในระดับท้องถิ่น ขาดบุคลากรในการจัดการเรียนการสอน ซึ่งมีไม่เพียงพอในการกำหนดหลักสูตรการศึกษาของท้องถิ่น, ขาดแคลนงบประมาณในการจัดการศึกษาให้มีประสิทธิภาพ
 ๓.๑๑ ปัญหาเกี่ยวกับการศาสนา วัฒนธรรม จารีตประเพณีภูมิปัญญาท้องถิ่น ประชาชนขาดจิตสำนึกในการอนุรักษ์ศิลปวัฒนธรรมอันดีงามของท้องถิ่น, ขาดศูนย์กลางสถานที่ในการวางแผนเกี่ยวกับการศึกษาศาสนา วัฒนธรรม, ผู้แทนศาสนาประพฤติตัวไม่เหมาะสม, ประชาชนไม่มีคุณธรรม นำหลักศีลธรรมเป็นแนวทางในการดำเนินชีวิต, ขาดอาคารสถานที่ งบประมาณในการแสดงออกถึงศิลปวัฒนธรรมท้องถิ่น ประชนไม่มีจิตสำนึกในการอนุรักษ์ประเพณีวัฒนธรรมโบราณวัตถุ

 **ความต้องการ/แนวทางแก้ไข** - ควรมีการรณรงค์ต่อต้านและป้องกันการแพร่ระบาดของยาเสพติด
 - ควรมีการอบรมและรณรงค์ให้ความรู้แก่เด็กและเยาวชนในเรื่องเพศศึกษาและการเตรียมความพร้อมให้กับแม่มือใหม่
 - จัดให้มีสวัสดิการสังคมเพื่อผู้สูงอายุ และผู้ด้อยโอกาส
 - ควรจัดให้มีการส่งเสริมกิจกรรมทางการศึกษา สนับสนุนสถาบันการศึกษาในเขต เทศบาล

ตลอดจนให้การดูแลและพัฒนาศูนย์พัฒนาเด็กเล็กก่อนวัยเรียน
 - ควรจัดให้มีการส่งเสริมด้านกีฬาแก่ประชาชนและเยาวชน
 - ส่งเสริมประเพณี วัฒนธรรม และกิจกรรมต่างๆ โดยให้ประชาชนทุกคนได้มีส่วนร่วม

 **๔. ปัญหาการเมือง การบริหาร** ๔.๑ ปัญหาราษฎรขาดความรู้ความเข้าใจด้านการเมือง การปกครอง กฎหมายรัฐธรรมนูญ

การเลือกตั้งประชาชนยังไม่ให้ความสนใจตระหนักความสำคัญของการเข้ามามีส่วนร่วม และตรวจสอบการทำงานของเทศบาล และประชาชนยังขาดความรู้ความเข้าใจในบทบาทหน้าที่การทำงาน การบริหารกิจการเทศบาล
 ๔.๒ ปัญหาความไม่เข้าใจในบทบาทหน้าที่ของตนเองของสมาชิกสภาท้องถิ่น บทบาทของพนักงานเทศบาล ยังขาดวิสัยทัศน์ จิตสำนึกที่ดีในการปฏิบัติงาน
 ๔.๓ ปัญหาเครื่องมือเครื่องใช้และสถานที่ในภาคปฏิบัติงานไม่เพียงพอ ทำให้ไม่สามารถอยู่

ปฏิบัติหน้าที่ได้อย่างเต็มที่
 ๔.๔ ปัญหาการพัฒนาจัดเก็บรายได้ ยังไม่สามารถจัดเก็บภาษีได้ทั่วถึงประชาชนยังไม่เข้าใจในการที่ต้องเสียภาษีให้ท้องถิ่น ทำให้มีข้อจำกัดทางด้านงบประมาณในการบริหารพัฒนา ประกอบกับประชากรผู้ที่เข้ามาค้าขายในพื้นที่มาอยู่อาศัย แต่ไม่ย้ายทะเบียน เป็นต้น
 ๔.๕ ปัญหาความไม่เป็นระเบียบเรียบร้อยของบ้านเมือง เช่น มีการทิ้งขยะมูลฝอย สิ่งปฏิกูลลงในที่สาธารณะ คูคลองและบนถนนหนทาง มีการบุกรุกที่สาธารณะ
 ความต้องการ/แนวทางแก้ไข
 - ส่งเสริม สร้างความรู้ ความเข้าใจงานของท้องถิ่นให้แก่ผู้นำท้องถิ่นและประชาชน รับทราบ
 - ประชาสัมพันธ์เผยแพร่ข่าวสาร ความรู้ ให้แก่ประชาชนอย่างเข้าใจง่าย ทั่วถึง
 - เพิ่มประสิทธิภาพในการจัดเก็บภาษีของเทศบาล
 - สร้างจิตสำนึกให้แก่ประชาชนในเรื่องการรักษาระเบียบวินัย

 **๕. ปัญหาด้านทรัพยากรธรรมชาติและสิ่งแวดล้อม**
 ๕.๑ ปัญหาการขาดงบประมาณในการดูแลรักษาสวนสาธารณะ ให้เป็นสถานที่พักผ่อนของประชาชน, ขาดการปรับปรุงก่อสร้าง สนามเด็กเล่น สวนสุขภาพประจำหมู่บ้าน
 ๕.๒ ประชาชนไม่ตระหนักถึงคุณค่าและเห็นความสำคัญของป่าไม้ ขาดการดูแลรักษา

อนุรักษ์แหล่งต้นน้ำและการปลูกป่า
 ๕.๓ ปัญหาการกำจัดขยะมูลฝอยและสิ่งปฏิกูลในหมู่บ้าน เกิดจากประชาชนขาดจิตสำนึกที่ดี ในการทำลายขยะและลดปริมาณของขยะมูลฝอยสิ่งปฏิกูลต่างๆ ขาดงบประมาณในการจัดหาสถานที่ทิ้งขยะ, รถจัดเก็บขยะและอุปกรณ์อื่นๆ ที่เกี่ยวข้อง
 ๕.๔ ปัญหาเกี่ยวกับการบำบัดน้ำเสีย เกิดจากประชาชนขาดจิตสำนึกในการรักษาคุณภาพน้ำที่ปล่อยสู่แหล่งน้ำสาธารณะ ไม่มีการจัดทำบ่อบำบัดน้ำเสียของบ้านเรือนอาคาร ก่อนปล่อยลงสู่ร่องระบายน้ำ แหล่งน้ำสาธารณะทำให้เกิดกลิ่นน้ำเน่าเสีย คูคลองระบายน้ำสกปรก ขาดสถานที่ก่อสร้างบ่อบำบัดน้ำเสียรวม
 ๕.๕ ปัญหาเกี่ยวกับการอนุรักษ์ทรัพยากรธรรมชาติและสิ่งแวดล้อม ประชาชนขาดจิตสำนึกใน

การมีส่วนร่วมในการอนุรักษ์ทรัพยากรธรรมชาติและสิ่งแวดล้อม ขาดการอนุรักษ์ดินและน้ำ
 ๕.๖ ปัญหาสิ่งแวดล้อมเป็นพิษเกิดจากการเลี้ยงสัตว์ในย่านชุมชน ส่งกลิ่นเหม็นสร้างความรำคาญต่อชุมชนบางครั้งทำให้เกิดน้ำใต้ดินใช้อุปโภคบริโภคไม่ได้
 **ความต้องการ/แนวทางแก้ไข**
 - ให้มีการปรับปรุงภูมิทัศน์ในเขตเทศบาล
 - ให้มีวิธีการจัดเก็บขยะและกำจัดขยะที่ถูกสุขลักษณะตามหลักวิชาการ
 - รณรงค์สร้างจิตสำนึกในการมีส่วนร่วมในการอนุรักษ์ทรัพยากรธรรมชาติและสิ่งแวดล้อม